Φερδινάνδος της Σαβοΐας-Γένοβας (1822-1855)

Να μη συγχέεται με τον εγγονό του Φερδινάνδο, 3ο Δούκα της Γένουας (1884-1963).

Ο Φερδινάνδος της Σαβοΐας-Γένοβας (ιταλ. Ferdinando di Savoia-Genova, 15 Νοεμβρίου 1822 - 10 Φεβρουαρίου 1855) ήταν ο ιδρυτής του κλάδου της Γένουας του Οίκου της Σαβοΐας. http://madmonarchist.blogspot.gr/2012/09/royal-profile-prince-ferdinand-duke-of.htmlhttp://www.almanachdegotha.org/id277.html

Βιογραφία
Ο Φερδινάνδος Μαρία Αλβέρτος Αμεδαίος Φιλιβέρτος Βικέντιος γεννήθηκε στις 15 Νοεμβρίου 1822 στη Φλωρεντία και γονείς του ήταν ο (τότε πρίγκιπας) Κάρολος Αλβέρτος της Σαρδηνίας και η σύζυγός του Μαρία Θηρεσία της Αυστρίας.http://gw.geneanet.org/duquedebourbon?lang=en&p=fernando+maria+alberto+amedeo+filiberto+vincenzo&n=di+savoia+und+von+habsburg+lothringen+tuscany Με την άνοδο του πατέρα του στο θρόνο της Σαρδηνίας, ο Φερδινάνδος ονομάστηκε Δούκας της Γένουας.

Κατά τη διάρκεια των πολέμων που έλαβαν χώρα στην ιταλική χερσόνησο το 1848 και το 1849, ο πρίγκιπας Φερδινάνδος είχε υπό τη διοίκησή του μια μεραρχία. Μετά την αποκατάσταση της ειρήνης διορίστηκε γενικός διοικητής του πυροβολικού και επιφορτίστηκε με καθήκοντα να κάνει βελτιώσεις.

Ως αποτέλεσμα της Σικελικής Επανάστασης του 1848, ο Φερδινάνδος ήταν υποψήφιος για τον θρόνο αυτού του βασιλείου. Μάλιστα, στις 11 Ιουλίου 1848 η Εθνική Συνέλευση της Σικελίας ψήφισε ομόφωνα να του προσφέρει το θρόνο. Όμως, μετά την ήττα της Σαρδηνίας στον πόλεμο με την Αυστρία από τις δυνάμεις του στρατάρχη Γιόζεφ Ραντέτσκυ, ο Φερδινάνδος ένοιωσε υποχρεωμένος να αρνηθεί το θρόνο της Σικελίας.

Κατά τη διάρκεια του Κριμαϊκού Πολέμου η υγεία του δεν του επέτρεψε να συμμετάσχει στον πόλεμο. Πέθανε στις 10 Φεβρουαρίου 1855 στο Τορίνο, σε ηλικία μόλις 32 ετών, και ενταφιάστηκε στη Βασιλική της Σουπέργκα.http://www.gribnau.org/webtrees/individual.php?pid=I8687&ged=Gribnau Ο γιος του Θωμάς απέκτησε, έπειτα, τον τίτλο του Δούκα της Γένουας.
Οικογένεια
Το 1850 νυμφεύτηκε στη Δρέσδη την Ελισάβετ των Βέττιν, κόρη του Ιωάννη της Σαξονίας, και είχαν τέκνα:
 Μαργαρίτα (1851 - 1926), παντρεύτηκε τον Ουμβέρτο Α΄ της Ιταλίας.
 Θωμάς (1854 - 1931), 2ος Δούκας της Γένουας.

 Πρόγονοι  

Παραπομπές

Κατηγορία:Οίκος της Σαβοΐας